Omnibus presentes litteras inspecturis G, permissione divina Carnotensis ecclesie minister humilis, salutem in Domino. Noverit universitas vestra quod Nicolaus de Gravella, miles, et ejus uxor in nostra presentia constituti, confessi sunt coram nobis se nihil habere seu debere percipere in nemoribus Sancti Benedicti Floriacensis apud Plessiacum sitis, in quibus duas somas ad asinos vel ad equos singulis diebus se prius habere seu debere percipere dicebant, et super hoc nobilis miles Guillermus Menerii, castellanus Stampensis, in quem a religioso viro Bartholomeo, abbate Sancti Benedicti Floriacensis, et conventu ejusdem loci, ex una parte, et a dicto Nicolao de Gravella, milite, et ejus uxore, ex altera, fuit compromissum, legitima facta inquisitione et testibus hinc inde productis, sicut per patentes litteras ipsius nobis constitit evidenter, arbitrium suum protulit in hunc modum, quod dictus (ut in charta n° CCCCLXIV usque ad finem) supradictis. In cujus rei memoriam presentem paginam sigilli nostri munimine fecimus roborari. Datum anno Domini 1231, mense februario.